Dvarčionių ežeras
Dvarčionių ežeras – ežeras Lietuvoje, Vilniaus miesto šiaurės rytuose, Dvarčionyse. Ežero ilgis iš šiaurės rytų į pietvakarius – 0,2 km, plotis – iki 0,13 km. Altitudė 166,2 m. Krantai aukšti, apaugę mišku. Vakarinėje pakrantėje įsikūrusi Vilniaus miesto dalis Kalnai, kiek atokiau į rytus – Dvarčionių sodų bendrijos gyvenvietė. Ežeras nenutekantis, priklauso Dvarčios baseinui (Upelės intakas, Neries baseinas).